title: Komission täytäntöönpanoasetus (EU) 2017/1503, annettu 25 päivänä elokuuta 2017, sähköisten kuljettajakorttirekistereiden yhteenliittämisen edellyttämistä yhteisistä menettelyistä ja eritelmistä annetun täytäntöönpanoasetuksen (EU) 2016/68 muuttamisesta (ETA:n kannalta merkityksellinen teksti. )

text:
               26.8.2017

               FI

               Euroopan unionin virallinen lehti

               L 221/10

         KOMISSION TÄYTÄNTÖÖNPANOASETUS (EU) 2017/1503,
   annettu 25 päivänä elokuuta 2017,
   sähköisten kuljettajakorttirekistereiden yhteenliittämisen edellyttämistä yhteisistä menettelyistä ja eritelmistä annetun täytäntöönpanoasetuksen (EU) 2016/68 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tieliikenteessä käytettävistä ajopiirtureista 4 päivänä helmikuuta 2014 annetun Euroopan parlamentin ja neuvoston asetuksen (EU) N:o 165/2014 (1) ja erityisesti sen 31 artiklan 5 kohdan,
   sekä katsoo seuraavaa:

               (1)

               Asetuksessa (EU) N:o 165/2014 edellytetään jäsenvaltioiden liittävän yhteen kansalliset sähköiset kuljettajakorttirekisterinsä TACHOnet-viestijärjestelmän välityksellä.

               (2)

               Yhteisistä menettelyistä ja eritelmistä, joita tarvitaan sähköisten kuljettajakorttirekistereiden yhteenliittämisessä TACHOnet-viestijärjestelmän välityksellä, säädetään komission täytäntöönpanoasetuksessa (EU) 2016/68 (2).

               (3)

               Yhteys TACHOnet-viestijärjestelmään voidaan järjestää joko suoraan Euroopan laajuisten julkishallinnon telematiikkapalvelujen (TESTA) kautta tai välillisesti TESTA-järjestelmään jo yhteydessä olevan jäsenvaltion kautta. Välillisistä yhteyksistä on perinteisesti sovittu kahdenvälisesti asianomaisten kansallisten tahojen edustajien allekirjoittamissa sopimuksissa ilman komission puuttumista asiaan. Jotta voitaisiin kuitenkin välttää yhteyden mahdollinen väärinkäyttö ja varmistaa järjestelmän asianmukainen toiminta, komission olisi TACHOnet-viestijärjestelmän yleisen hallinnoijan ominaisuudessa saatava hyvissä ajoin tieto kansallisen viranomaisen halukkuudesta liittyä TACHOnet-viestijärjestelmään.

               (4)

               Sen lisäksi, että TACHOnet-viestijärjestelmä kattaa jäsenvaltiot, se on käytännössä avoin myös kolmansille maille. Komission olisi sen vuoksi varmistettava, että kolmannet maat noudattavat TACHOnet-viestijärjestelmän suhteen samoja velvollisuuksia kuin jäsenvaltiot.

               (5)

               Täytäntöönpanoasetukseen (EU) 2016/68 olisi tehtävä joitain pieniä muutoksia, jotta seuraavien näkökohtien käsittelyä voidaan tarkentaa ja selkeyttää: menettely yhteyden luomiseksi TACHOnet-viestijärjestelmään, tehtävät ennakkotestit ja niiden läpäisyn epäonnistumisen seuraukset, eräiden XML-viestien sisältö, eskalointimenettelyn määrittäminen, jota jäsenvaltioiden on noudatettava, kun on havaittu järjestelmävirheitä, sekä aika, joka henkilötietoja voidaan säilyttää solmupisteen lokeissa.

               (6)

               TACHOnet-viestijärjestelmän uutta versiota sovelletaan 2 päivästä maaliskuuta 2018. Jotta voidaan ryhtyä tiettyihin valmisteleviin toimiin säännöksiä, joka liittyvät kolmansien maiden liitäntään, ennakkotesteihin ja välilliseen yhteyteen, olisi kuitenkin sovellettava tämän asetuksen voimaantulopäivästä..

               (7)

               Sen vuoksi täytäntöönpanoasetus (EU) 2016/68 olisi muutettava.

               (8)

               Tässä asetuksessa säädetyt toimenpiteet ovat maantieliikennekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) 2016/68 seuraavasti:

               1)

               Lisätään 2 artiklaan k, l ja m alakohta seuraavasti:

                           ”k)

                           ’Euroopan laajuisten julkishallinnon telematiikkapalvelujen järjestelmällä (TESTA)’ tarkoitetaan julkishallintojen välisessä suojatussa tiedonvaihdossa unionissa käytettävää televiestinnän liitäntäalustaa;

                           l)

                           ’suoralla yhteydellä TACHOnet-järjestelmään’ tarkoitetaan sellaista kansallisen sähköisen rekisterin yhteyttä TACHOnet-viestijärjestelmään, joka on muodostettu TESTA-yhteyden kautta, jota hallinnoi rekisteriä isännöivä jäsenvaltio;

                           m)

                           ’välillisellä yhteydellä TACHOnet-järjestelmään’ tarkoitetaan sellaista kansallisen sähköisen rekisterin yhteyttä TACHOnet-viestijärjestelmään, joka on muodostettu TESTA-yhteyden kautta, jota hallinnoi muu jäsenvaltio kuin rekisteriä isännöivä jäsenvaltio.”

               2)

               Lisätään 3 a ja 3 b artikla seuraavasti:
               ”3 a artikla
               Kolmansien maiden liitäntä
               Sillä edellytyksellä, että komissio hyväksyy, kolmannet maat voivat liittää sähköiset rekisterinsä TACHOnet-viestijärjestelmään, jos ne noudattavat tätä asetusta.
               3 b artikla
               Ennakkotestit
               Kansallisen sähköisen rekisterin liittäminen TACHOnet-viestijärjestelmään, joko suoraan tai välillisesti, vahvistetaan sen jälkeen kun on suoritettu onnistuneet yhteys-, integrointi- ja suorituskykytestit komission ohjeiden mukaisesti ja komission valvonnassa.
               Jos ennakkotestejä ei läpäistä, komissio voi keskeyttää testivaiheen tilapäisesti. Testejä jatketaan sen jälkeen kun vastuullinen kansallinen viranomainen on ilmoittanut komissiolle sellaisten kansallisella tasolla tarvittavien teknisten parannusten hyväksymisestä, jotka mahdollistavat ennakkotestien onnistuneen suorittamisen.
               Ennakkotestit saavat kestää enintään kuusi kuukautta.”

               3)

               Lisätään 5 a artikla seuraavasti:
               ”5 a artikla
               Välillinen yhteys TACHOnet-järjestelmään
               1.   Kansallisen viranomaisen, joka pyytää välillistä yhteyttä TACHOnet-järjestelmään, on toimitettava komissiolle seuraavat asiakirjat:

                           a)

                           kansallisen viranomaisen edustajan allekirjoittama kirje, jossa pyydetään komissiota aloittamaan testivaihe välillisen yhteyden muodostamiseksi TACHOnet-viestijärjestelmään;

                           b)

                           liitteessä IX esitetyssä muodossa oleva hakemus välillisestä yhteydestä TACHOnet-viestijärjestelmään;

                           c)

                           välillistä yhteyttä pyytävän kansallisen viranomaisen ja sen kansallisen viranomaisen, joka tarjoaa kyseisen yhteyden oman TESTA-yhteytensä kautta, kahdenvälinen sopimus, jonka molempien kansallisten viranomaisten edustajat ovat allekirjoittaneet.

                     2.   Komissio pyytää viimeistään kahden kuukauden kuluttua 1 kohdassa tarkoitettujen asiakirjojen toimittamisesta asianomaista kansallista viranomaista toimittamaan 3 b artiklassa tarkoitettujen ennakkotestien aloittamiseksi tarvittavat tekniset tiedot.
               3.   Välillistä yhteyttä TACHOnet-järjestelmään ei saa muodostaa ennen kuin 1 ja 2 kohdassa esitetyt vaatimukset on täytetty.”

               4)

               Muutetaan liitteet I, II, III, VI, VII ja VIII tämän asetuksen liitteen I mukaisesti.

               5)

               Lisätään liite IX tämän asetuksen liitteen II mukaisesti.

         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sovelletaan 1 artiklan 4 kohtaa 2 päivästä maaliskuuta 2018.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä elokuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 60, 28.2.2014, s. 1.

      (2)  Komission täytäntöönpanoasetus (EU) 2016/68, annettu 21 päivänä tammikuuta 2016, sähköisten kuljettajakorttirekistereiden yhteenliittämisen edellyttämistä yhteisistä menettelyistä ja eritelmistä (EUVL L 15, 22.1.2016, s. 51).

      LIITE I
      Muutetaan täytäntöönpanoasetuksen (EU) 2016/68 liitteet I, II, III, VI, VII ja VIII seuraavasti:

                  1)

                  Muutetaan liite I seuraavasti:

                              a)

                              korvataan 1.1 kohdan toinen alakohta seuraavasti:
                              ”Kaikki TACHOnet-viestit on reititettävä solmupisteen kautta.”

                              b)

                              korvataan 2.2 kohta seuraavasti:

                                          ”2.2

                                          Solmupiste saa säilyttää tietoja enintään kuuden kuukauden ajan lukuun ottamatta liitteessä VII esitettyjä loki-, tilasto- ja reititystietoja.”

                              c)

                              korvataan 2.6.1 kohta seuraavasti:

                                          ”2.6.1

                                          Yhteystietojen hallintatoiminnon avulla kukin jäsenvaltio voi hallinnoida maansa viranomais-, yritys-, toiminnallisiin ja teknisiin luokkiin liittyviä yhteystietoja siten, että kunkin jäsenvaltion toimivaltainen viranomainen vastaa omien yhteystietojensa ylläpitämisestä. Muiden jäsenvaltioiden yhteystiedot ovat katsottavissa mutta eivät muokattavissa.”

                              d)

                              poistetaan 2.6.2 kohta.

                  2)

                  Muutetaan liite II seuraavasti

                              a)

                              korvataan 1.3 kohta seuraavasti:

                                          ”1.3

                                          Kortin tilan muuttaminen (Modify Card Status, MCS): Pyynnön esittävä jäsenvaltio voi ilmoittaa vastaajajäsenvaltiolle kortin tilan muuttamista koskevalla pyynnöllä, että jälkimmäisen myöntämän kortin tila on muuttunut. Vastaajajäsenvaltion on vastattava kortin tilan muuttamista koskevaan pyyntöön lähettämällä kortin tilan muuttamista koskeva vastaus heti kun rekisteri on päivitetty tai kun ilmoitus on hylätty, ilmoittamalla päivityksen tulos ja kortin nykyinen tila (siten kuin se on kirjattu ajopiirturikorttirekisteriin). Vastaus on lähetettävä viimeistään 10 kalenteripäivän kuluttua ilmoituspyynnön lähettämisestä. Kortin tilan muuttamista koskeva pyyntö tai vastaus on aina kuitattava kortin tilan muuttamista koskevalla kuittauksella.”

                              b)

                              korvataan 5 kohta seuraavasti:

                                          ”5.

                                          Tämän liitteen lisäyksessä mainittua kortin tilaa ei saa käyttää määritettäessä, onko kuljettajakortti voimassa ajamista varten. Jos jäsenvaltio esittää kortin myöntäneen jäsenvaltion rekisterille kysymyksen CCS- tai CIC-toiminnolla, vastauksessa on oltava erityinen kenttä ”voimassa ajamista varten”. Kansallisten hallinnollisten menettelyjen on oltava sellaisia, että CCS- tai CIC-vastauksissa on aina käytössä soveltuva ”voimassa ajamista varten” -arvo.”

                  3)

                  Muutetaan liite III seuraavasti:

                              a)

                              korvataan 2.3 kohta seuraavasti:

                                          ”2.3

                                          Kansallisten järjestelmien on voitava lähettää, vastaanottaa ja käsitellä kaikki liitteessä II esitettyihin toimintoihin liittyvät viestit.”

                              b)

                              korvataan lisäys seuraavasti:”
                                 Lisäys

                                    XML-viestien sisältöä koskevat vähimmäisvaatimukset

                                             Yhteinen otsikkoelementti (header)

                                             Pakollinen

                                             ”Version” (Versio)

                                             XML-eritelmien virallinen versio määritellään viestin XSD:n nimiavaruusmäärittelyllä (namespace) ja minkä tahansa XML-viestin otsikkoelementin versio-attribuutin nimiavaruusmäärittelyllä. Version numero (”n.m”) määritetään vakioarvona XML-skeemamäärittelyn (xsd) kussakin julkaisussa.

                                             Kyllä

                                             ”Test Identifier” (Testitunniste)

                                             Vapaaehtoinen tunniste testausta varten. Testin alullepanija täydentää tunnisteen, ja kaikki työnkulkuun osallistuvat lisäävät sen edelleen/takaisin. Tuotannossa se jätetään huomiotta ja käyttämättä, jos se on toimitettu.

                                             Ei

                                             ”Technical Identifier” (Tekninen tunniste)

                                             Kunkin yksittäisen viestin ainutkertaisesti on yksilöivä UUID. Lähettäjä luo UUID-tunnisteen ja täydentää tämän attribuutin. Näitä tietoja ei saa käyttää liiketoiminnallisissa yhteyksissä.

                                             Kyllä

                                             ”Workflow Identifier” (Työnkulun tunniste)

                                             Työnkulun tunniste on UUID, jonka luo pyynnön esittävä jäsenvaltio. Tätä tunnistetta käytetään sen jälkeen kaikissa työnkulkuun kytkeytyvissä viesteissä.

                                             Kyllä

                                             ”Sent At” (Lähettämisajankohta)

                                             Viestin lähettämispäivä ja -aika (UTC).

                                             Kyllä

                                             ”Timeout” (Aikakatkaisu)

                                             Tämä on valinnainen aika-attribuutti (päivämäärä ja kellonaika UTC-muodossa). Solmupiste antaa tämän arvon vain edelleenlähetetyille pyynnöille, ja se lasketaan sen päivämäärän ja kellonajan perusteella, jolloin solmupiste on vastaanottanut alkuperäisen pyynnön. Se ilmoittaa vastaajajäsenvaltiolle ajan, jonka jälkeen pyynnön toimitus katkaistaan. Tätä arvoa ei vaadita solmupisteelle lähetetyissä alkuperäisissä pyynnöissä eikä vastausviesteissä.

                                             Ei

                                             ”From” (Lähettäjä)

                                             Standardin ISO 3166–1 mukainen lähettävän jäsenvaltion kaksimerkkinen koodi tai ”EU”.

                                             Kyllä

                                             ”To” (Vastaanottaja)

                                             Standardin ISO 3166–1 mukainen vastaanottavan jäsenvaltion kaksimerkkinen koodi tai ”EU”.

                                             Kyllä

                                             Kortin myöntämistä koskeva tarkastuspyyntö (CIC)

                                             Pakollinen

                                             Sukunimi

                                             Kuljettajan sukunimi.

                                             Kyllä

                                             Etunimi

                                             Kuljettajan etunimi.

                                             Ei

                                             Syntymäaika

                                             Kuljettajan syntymäaika.

                                             Kyllä

                                             Syntymäpaikka

                                             Kuljettajan syntymäpaikka.

                                             Ei

                                             Ajokortin numero

                                             Kuljettajan ajokortin numero.

                                             Ei

                                             Ajokortin myöntänyt maa

                                             Kuljettajan ajokortin myöntänyt maa.

                                             Ei

                                             Vastaus kortin myöntämistä koskevaan tarkastuspyyntöön (CIC)

                                             Pakollinen

                                             Tilakoodi

                                             Vastauksen tilakoodi.

                                             Kyllä

                                             Tilaviesti

                                             Selittävä tilan kuvaus.

                                             Ei

                                             Hakumekanismi

                                             Löytyikö kortti NYSIIS-haulla vai täsmähaulla.

                                             Kyllä

                                                Hakutuloksina löydetyt kuljettajia koskevat tiedot

                                             Kyllä, jos kuljettaja löytyy

                                             Sukunimi

                                             Hakutuloksena löydetyn kuljettajan sukunimi.

                                             Kyllä

                                             Etunimi

                                             Hakutuloksena löydetyn kuljettajan etunimi (etunimet).

                                             Ei

                                             Syntymäaika

                                             Hakutuloksena löydetyn kuljettajan syntymäaika.

                                             Kyllä

                                             Syntymäpaikka

                                             Hakutuloksena löydetyn kuljettajan syntymäpaikka.

                                             Ei

                                                Kortin tiedot

                                             Kyllä, jos kuljettaja löytyy

                                             Kortin numero

                                             Hakutuloksena löydetyn kortin numero.

                                             Kyllä

                                             Kortin tila

                                             Hakutuloksena löydetyn kortin tila.

                                             Kyllä

                                             Voimassa ajamista varten

                                             Hakutuloksena löydetty kortti on/ei ole voimassa ajamista varten.

                                             Kyllä

                                             Kortin myöntänyt viranomainen

                                             Hakutuloksena löydetyn kortin myöntäneen viranomaisen nimi.

                                             Kyllä

                                             Kortin ensimmäinen voimassaolopäivä

                                             Hakutuloksena löydetyn kortin ensimmäinen voimassaolopäivä.

                                             Kyllä

                                             Kortin viimeinen voimassaolopäivä

                                             Hakutuloksena löydetyn kortin viimeinen voimassaolopäivä.

                                             Kyllä

                                             Kortin tilan muuttamispäivä

                                             Päivämäärä, jona hakutuloksena löydettyä korttia on viimeksi muutettu.

                                             Kyllä

                                             Väliaikainen kortti

                                             Hakutuloksena löydetty kortti on väliaikainen kortti.

                                             Ei

                                                Ajokortin tiedot

                                             Kyllä, jos kuljettajakortti löytyy

                                             Ajokortin numero

                                             Hakutuloksena löydetyn kuljettajan ajokortin numero.

                                             Kyllä

                                             Ajokortin myöntänyt maa

                                             Hakutuloksena löydetyn kuljettajan ajokortin myöntänyt maa.

                                             Kyllä

                                             Ajokortin tila

                                             Hakutuloksena löydetyn kuljettajan ajokortin tila.

                                             Ei

                                             Ajokortin myöntämispäivä

                                             Hakutuloksena löydetyn kuljettajan ajokortin myöntämispäivä.

                                             Ei

                                             Ajokortin viimeinen voimassaolopäivä

                                             Hakutuloksena löydetyn kuljettajan ajokortin viimeinen voimassaolopäivä.

                                             Ei

                                                Korjaamokortin tiedot

                                             Kyllä, jos korjaamokortti löytyy

                                             Korjaamon nimi

                                             Sen korjaamon nimi, jolle löydetty korjaamokortti on myönnetty.

                                             Kyllä

                                             Korjaamon osoite

                                             Sen korjaamon osoite, jolle löydetty korjaamokortti on myönnetty.

                                             Kyllä

                                             Kortin tilaa koskeva tarkastuspyyntö (CCS)

                                             Pakollinen

                                             Kortin numero

                                             Tietopyynnön kohteena olevan kortin numero.

                                             Kyllä

                                             Vastaus kortin tilaa koskevaan tarkastuspyyntöön (CCS)

                                             Pakollinen

                                             Tilakoodi

                                             Vastauksen tilakoodi.

                                             Kyllä

                                             Tilaviesti

                                             Selittävä tilan kuvaus.

                                             Ei

                                                Pyydetyt kortin tiedot

                                             Kyllä, jos pyydetty kortti löytyy

                                             Kortin numero

                                             Pyynnön kohteena olevan kortin numero.

                                             Kyllä

                                             Kortin tila

                                             Pyynnön kohteena olevan kortin tila.

                                             Kyllä

                                             Voimassa ajamista varten

                                             Pyynnön kohteena oleva kortti on/ei ole voimassa ajamista varten.

                                             Kyllä

                                             Kortin myöntänyt viranomainen

                                             Pyynnön kohteena olevan kortin myöntäneen viranomaisen nimi.

                                             Kyllä

                                             Kortin ensimmäinen voimassaolopäivä

                                             Pyynnön kohteena olevan kortin ensimmäinen voimassaolopäivä.

                                             Kyllä

                                             Kortin viimeinen voimassaolopäivä

                                             Pyynnön kohteena olevan kortin viimeinen voimassaolopäivä.

                                             Kyllä

                                             Kortin tilan muuttamispäivä

                                             Päivämäärä, jona pyynnön kohteena olevaa korttia on viimeksi muutettu.

                                             Kyllä

                                             Väliaikainen kortti

                                             Pyynnön kohteena oleva kortti on väliaikainen kortti.

                                             Ei

                                                Korjaamokortti

                                             Kyllä, jos korjaamokortti löytyy

                                             Korjaamon nimi

                                             Sen korjaamon nimi, jolle kortti on myönnetty.

                                             Kyllä

                                             Korjaamon osoite

                                             Sen korjaamon osoite, jolle kortti on myönnetty.

                                             Kyllä

                                                Kortin haltijan tiedot

                                             Sukunimi

                                             Sen kuljettajan sukunimi, jolle kortti on myönnetty.

                                             Kyllä

                                             Etunimi

                                             Sen kuljettajan etunimi, jolle kortti on myönnetty.

                                             Ei

                                             Syntymäaika

                                             Sen kuljettajan syntymäaika, jolle kortti on myönnetty.

                                             Kyllä

                                             Syntymäpaikka

                                             Sen kuljettajan syntymäpaikka, jolle kortti on myönnetty.

                                             Ei

                                                Ajokortin tiedot

                                             Kyllä, jos kuljettajakortti löytyy

                                             Ajokortin numero

                                             Sen kuljettajan ajokortin numero, jolle kortti on myönnetty.

                                             Kyllä

                                             Ajokortin myöntänyt maa

                                             Sille kuljettajalle, jolle kortti on myönnetty, ajokortin myöntänyt maa.

                                             Kyllä

                                             Ajokortin tila

                                             Sen kuljettajan ajokortin tila, jolle kortti on myönnetty.

                                             Ei

                                             Ajokortin myöntämispäivä

                                             Sen kuljettajan ajokortin myöntämispäivä, jolle kortti on myönnetty.

                                             Ei

                                             Ajokortin viimeinen voimassaolopäivä

                                             Sen kuljettajan ajokortin viimeinen voimassaolopäivä, jolle kortti on myönnetty.

                                             Ei

                                             Kortin tilan muuttamista (MCS) koskeva pyyntö

                                             Pakollinen

                                             Kortin numero

                                             Sen kortin numero, jonka tila on muuttunut.

                                             Kyllä

                                             Uusi kortin tila

                                             Tila, johon kortti on muutettu.

                                             Kyllä

                                             Kortin tilan muuttamispäivä

                                             Kortin tilan muuttamispäivä ja -aika.

                                             Kyllä

                                                Ilmoituksen tekijä

                                             Viranomainen

                                             Kortin tilaa muuttaneen viranomaisen nimi.

                                             Kyllä

                                             Viranomaisen osoite

                                             Kortin tilaa muuttaneen viranomaisen osoite.

                                             Kyllä

                                             Sukunimi

                                             Kortin tilaa muuttaneen henkilön sukunimi.

                                             Ei

                                             Etunimi

                                             Kortin tilaa muuttaneen henkilön etunimi.

                                             Ei

                                             Puhelin

                                             Kortin tilaa muuttaneen henkilön puhelinnumero.

                                             Ei

                                             Sähköpostiosoite

                                             Kortin tilaa muuttaneen henkilön sähköpostiosoite.

                                             Ei

                                             Kortin tilan muuttamista (MCS) koskeva kuittaus

                                             Pakollinen

                                             Tilakoodi

                                             Kuittauksen tilakoodi.

                                             Kyllä

                                             Tilaviesti

                                             Selittävä tilan kuvaus.

                                             Ei

                                             Kuittaustyyppi

                                             Kuittauksen tyyppi: pyyntöön vai vastaukseen

                                             Kyllä

                                             Vastaus kortin tilan muuttamista (MCS) koskevaan pyyntöön

                                             Pakollinen

                                             Tilakoodi

                                             Vastauksen tilakoodi.

                                             Kyllä

                                             Tilaviesti

                                             Selittävä tilan kuvaus.

                                             Ei

                                             Kortin numero

                                             Pyynnön kohteena olevan kuljettajakortin numero.

                                             Kyllä

                                             Kortin tila

                                             Pyynnön kohteena olevan kortin tila, siten kuin se on kirjattu ajopiirturikorttirekisteriin.

                                             Kyllä

                                             Ajokorttia vastaan myönnettyä korttia (ICDL) koskeva pyyntö

                                             Pakollinen

                                             Kortin numero

                                             Myönnetyn kortin numero.

                                             Kyllä

                                             Ajokortin numero

                                             Kuljettajakortin hakemiseen käytetyn ulkomaisen ajokortin numero.

                                             Kyllä

                                             Sukunimi

                                             Sen kuljettajan sukunimi, jolle kortti on myönnetty.

                                             Kyllä

                                             Etunimi

                                             Sen kuljettajan etunimi, jolle kortti on myönnetty.

                                             Ei

                                             Syntymäaika

                                             Sen kuljettajan syntymäaika, jolle kortti on myönnetty.

                                             Kyllä

                                             Syntymäpaikka

                                             Sen kuljettajan syntymäpaikka, jolle kortti on myönnetty.

                                             Ei

                                             Vastaus ajokorttia vastaan myönnettyä korttia (ICDL) koskevaan pyyntöön

                                             Pakollinen

                                             Tilakoodi

                                             Vastauksen tilakoodi.

                                             Kyllä

                                             Tilaviesti

                                             Selittävä tilan kuvaus.

                                             Ei

                                       ”

                  4)

                  Muutetaan liite VI seuraavasti:

                              a)

                              korvataan 1.4–1.8 kohta seuraavasti:

                                          ”1.4

                                          Ne vastaavat vähintään 98 prosenttiin niille kalenterikuukauden aikana toimitetuista pyynnöistä, ja pyyntöjen esittämistiheys voi olla 6 viestiä sekunnissa.

                                          1.5

                                          Liitteen VIII mukaisia CIC-, CCS- ja ICDL-vastauksia ja MCS-kuittauksia lähetettäessä ne reagoivat pyyntöihin 10 sekunnin kuluessa.
                                          Pyynnön aikakatkaisu (aika, jonka pyynnön esittäjä voi odottaa vastausta) on enintään 20 sekuntia.

                                          1.6

                                          MCS-vastaukset lähetetään 10 kalenteripäivän kuluessa MSC-pyynnön lähettämisestä.

                                          1.7

                                          Kansalliset järjestelmät eivät saa lähettää TACHOnet-solmupisteeseen yli 2 pyyntöä sekunnissa.

                                          1.8

                                          Jokaisen kansallisen järjestelmän on kyettävä selviytymään mahdollisista solmupisteessä ja muiden jäsenvaltioiden kansallisissa järjestelmissä esiintyvistä teknisistä ongelmista. Tämä koskee muun muassa seuraavia:

                                                      a)

                                                      yhteyden katkeaminen solmupisteeseen;

                                                      b)

                                                      vastauksen jääminen saamatta pyyntöön;

                                                      c)

                                                      vastauksien tuleminen pyynnön aikakatkaisun jälkeen;

                                                      d)

                                                      ei-toivottujen viestien vastaanottaminen;

                                                      e)

                                                      virheellisten viestien vastaanottaminen.”

                              b)

                              poistetaan 1.9 kohta.

                              c)

                              lisätään 2.2 kohtaan virke seuraavasti:
                              ”Yksityiskohtaiset tiedot eskalointimenettelystä on annettava pyynnöstä komissiolle.”

                  5)

                  Muutetaan liite VII seuraavasti:

                              a)

                              lisätään liitteen otsikon jälkeen kappale seuraavasti:
                              ”Tässä liitteessä esitetään yksityiskohtaisesti solmukohdassa, ei jäsenvaltioissa, kerättävät loki-, tilasto- ja reititystiedot.”

                              b)

                              korvataan 3 kohta seuraavasti:

                                          ”3.

                                          Henkilötietoja saa säilyttää lokeissa enintään 6 kuukauden ajan käyttötapahtuman päättymisen jälkeen. Anonyymit tilasto- ja reititystiedot on säilytettävä toistaiseksi.”

                              c)

                              korvataan 4 kohdan johdantokappale seuraavasti:
                              ”Raportointiin käytettäviin tilastotietoihin voivat sisältyä muun muassa seuraavat:”

                  6)

                  Muutetaan liite VIII seuraavasti:

                              a)

                              korvataan 1.3 kohta seuraavasti:

                                          ”1.3

                                          Jos kuljettajakortin hakijalla on siinä jäsenvaltiossa myönnetty ajokortti, johon hakemus tehdään, kyseisen jäsenvaltion on tarkastettava, onko sen kansalliseen rekisteriin aiemmin kirjattu ICDL-ilmoitus. Tämä tarkastus on tehtävä hakemalla ilmoituksia ensin ajokortin numeron perusteella ja sitten NYSIIS-avainten ja syntymäajan perusteella. Jos ilmoitus löytyy, jäsenvaltion on tehtävä kohdennettu hakupyyntö joko kortin myöntämisen tarkastuksesta (CIC) tai kortin tilan tarkastuksesta (CCS) ICDL-ilmoituksen lähettäneelle jäsenvaltiolle.”

                              b)

                              korvataan 1.6 kohta seuraavasti:

                                          ”1.6

                                          Jäsenvaltiot voivat päättää olla kirjaamatta kansalliseen rekisteriinsä 1.3, 1.4 ja 1.5 kohdan mukaisesti vastaanotettuja ICDL-ilmoituksia. Tällöin niiden on tehtävä yleinen hakupyyntö kortin myöntämisen tarkastuksesta (CIC) kaikille vastaanotetuille hakemuksille.”

                              c)

                              korvataan 2.1 kohdan a alakohta seuraavasti:

                                          ”a)

                                          tarkastettava kortin voimassa oleva tila lähettämällä kortin tilaa koskeva tarkastuspyyntö (CCS) kortin myöntäneelle jäsenvaltiolle. Jos kortin numero ei ole tiedossa, CCS-pyynnön sijaan on tehtävä kohdennettu hakupyyntö kortin myöntämisen tarkastuksesta (CIC);”

                              d)

                              korvataan 3.2 kohta seuraavasti:

                                          ”3.2

                                          Kun kuljettajakortin tila on tarkastettu ja se on todettu vaihtokelpoiseksi, sen jäsenvaltion toimivaltaisen viranomaisen, johon hakemus on tehty, on lähetettävä kortin tilan muuttamista (MCS) koskeva ilmoitus TACHOnet-viestijärjestelmän välityksellä kortin myöntäneelle jäsenvaltiolle.”

      LIITE II
      Lisätään liite IX seuraavasti:
      ”
            LIITE II

               Välillistä yhteyttä TACHOnet-viestijärjestelmään koskeva hakemus

            [Välillistä yhteyttä TACHOnet-järjestelmään pyytävän maan nimi]:n [välillistä yhteyttä TACHOnet-järjestelmään pyytävän kansallisen viranomaisen lyhytnimi] on allekirjoittanut sopimuksen [välillisen yhteyden TACHOnet-järjestelmään tarjoavan kansallisen viranomaisen lyhytnimi]:n kanssa välillisen yhteyden saamiseksi TACHOnet-järjestelmään [välillisen yhteyden TACHOnet-järjestelmään tarjoavan maan nimi]:n kautta.
            Sopimus, jonka mukaan [välillisen yhteyden TACHOnet-järjestelmään tarjoavan maan nimi] tarjoaa [välillistä yhteyttä TACHOnet-järjestelmään pyytävän maan nimi]:lle välillisen yhteyden TACHOnet-järjestelmään, on liitetty tähän hakemukseen.
            Annetaan seuraavat tiedot:

                        a)

                        yhteydestä TACHOnet-järjestelmään vastaava kansallinen viranomainen [välillistä yhteyttä TACHOnet-järjestelmään pyytävän maan nimi]:ssa;

                        b)

                        TACHOnet-järjestelmän yhteyshenkilö [a alakohdassa tarkoitettu kansallinen viranomainen]:ssa (nimi, asema, sähköpostiosoite, puhelinnumero ja postiosoite);

                        c)

                        muiden TACHOnet-järjestelmän suhteen vastuullisten tahojen nimi ja asema;

                        d)

                        yhteyshenkilöt c alakohdassa tarkoitetuissa vastuullisissa tahoissa (nimi, asema, sähköpostiosoite ja puhelinnumero).

                  Allekirjoittanut
            [Välillistä yhteyttä TACHOnet-järjestelmään pyytävän toimivaltaisen viranomaisen edustaja]
         ”.


title: Komission täytäntöönpanoasetus (EU) N:o 861/2014, annettu 5 päivänä elokuuta 2014 , tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

text:
               8.8.2014

               FI

               Euroopan unionin virallinen lehti

               L 235/10

         KOMISSION TÄYTÄNTÖÖNPANOASETUS (EU) N:o 861/2014,
   annettu 5 päivänä elokuuta 2014,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Neuvoston asetuksella (EU) N:o 1326/2013 (2) muutettiin asetuksen (ETY) N:o 2658/87 liite I ja korvattiin CN-koodit 9619 00–9619 00 90 CN-koodeilla 9619 00–9619 00 89.

               (2)

               CN-koodeihin 9619 00 71–9619 00 89 luokitellaan muista aineista kuin tekstiiliaineesta valmistetut terveyssiteet, tamponit, vauvanvaipat ja niiden kaltaiset tavarat. Mainittujen CN-koodien tavarat voidaan valmistaa esimerkiksi paperimassasta, paperista, selluloosavanusta tai selluloosakuituharsosta. Ne voidaan valmistaa myös näiden aineiden yhdistelmistä.

               (3)

               CN-alanimikkeisiin 9619 00 71–9619 00 89 kuuluvien tavaroiden luokittelusta vallitsevien eriävien näkemysten vuoksi ja tällaisen luokittelun helpottamiseksi kaikkialla unionin alueella, näiden uusien alanimikkeiden soveltamisalaa on tarpeen selkeyttää.

               (4)

               Näin ollen on oikeusvarmuuden vuoksi tarpeen lisätä yhdistetyn nimikkeistön 96 lukuun uusi lisähuomautus näiden alanimikkeiden yhdenmukaisen tulkinnan varmistamiseksi kaikkialla unionissa.

               (5)

               Sen vuoksi asetuksen (ETY) N:o 2658/87 liitettä I olisi muutettava.

               (6)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (ETY) N:o 2658/87 liitteessä I olevan yhdistetyn nimikkeistön toisen osan 96 ryhmään 1 lisähuomautus seuraavasti:

                  ”1.

                  Paperimassasta, paperista, selluloosavanusta tai selluloosakuituharsosta valmistetut tavarat luokitellaan alanimikkeisiin 9619 00 71–9619 00 89.
                  Näihin alanimikkeisiin luokitellaan myös kokoonpannut tavarat, jotka koostuvat seuraavista:

                              a)

                              sisäkerros (esim. kuitukangasta), joka on suunniteltu imemään nestettä käyttäjän iholta ja estämään siten hankautumista;

                              b)

                              imukykyinen sisus, joka kerää ja varastoi nestettä siihen asti, kun tuote voidaan heittää pois;

                              c)

                              ulkokerros (esim. muovia), joka estää nesteen vuotamisen imukykyisestä sisuksesta.”

   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä elokuuta 2014.

            Komission puolesta,

            puheenjohtajan nimissä

         Martine REICHERTS

            Komission jäsen

      (1)  EYVL L 256, 7.9.1987, s. 1.

      (2)  Neuvoston asetus (EU) N:o 1326/2013, annettu 9 päivänä joulukuuta 2013, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta (EUVL L 334, 13.12.2013, s. 4).


title: Komission täytäntöönpanoasetus (EU) N:o 1239/2012, annettu 19 päivänä joulukuuta 2012 , neuvoston asetuksen (EY) N:o 1234/2007 soveltamista koskevista yksityiskohtaisista säännöistä siipikarjanlihan kaupan pitämisen vaatimusten osalta annetun asetuksen (EY) N:o 543/2008 muuttamisesta

text:
               20.12.2012

               FI

               Euroopan unionin virallinen lehti

               L 350/63

         KOMISSION TÄYTÄNTÖÖNPANOASETUS (EU) N:o 1239/2012,
   annettu 19 päivänä joulukuuta 2012,
   neuvoston asetuksen (EY) N:o 1234/2007 soveltamista koskevista yksityiskohtaisista säännöistä siipikarjanlihan kaupan pitämisen vaatimusten osalta annetun asetuksen (EY) N:o 543/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 121 artiklan e alakohdan yhdessä sen 4 artiklan kanssa,
   sekä katsoo seuraavaa:

               (1)

               Komission asetuksen (EY) N:o 543/2008 (2) 15 artiklan 1 kohdassa ja 20 artiklan 1 kohdassa vahvistetaan, että jäädytettyjä tai pakastettuja kananpoikia ja tiettyjä siipikarjanlihan paloja saa pitää kaupan unionissa ainoastaan, jos vesipitoisuus ei ylitä mainitun asetuksen liitteissä VI, VII ja VIII tarkoitettujen analyysimenetelmien avulla todettuja välttämättömiä teknisiä arvoja.

               (2)

               Asetuksen (EY) N:o 543/2008 16 artiklan 1 kohdassa säädetään, että veden imeytyminen on tarkastettava säännöllisesti mainitun asetuksen liitteessä IX annettujen ohjeiden mukaisesti tai mainitun asetuksen liitteessä VI annettujen ohjeiden mukaisesti teurastamoissa.

               (3)

               Asetuksen (EY) N:o 543/2008 liitteissä VI ja VII säädetään jäädytettyjen ja pakastettujen kananpoikien ruhojen vesipitoisuuden raja-arvot, mainitun asetuksen liitteessä VIII säädetään tiettyjen siipikarjanlihan palojen vesipitoisuuden raja-arvot ja mainitun asetuksen liitteessä IX säädetään tuoreen siipikarjanlihan vesipitoisuuden raja-arvot tarkastuksissa, jotka koskevat veden imeytymistä käsittelyn yhteydessä tuotantolaitoksessa. Kaikki nämä raja-arvot vahvistetaan viittaamalla mainitun asetuksen 10 artiklassa määriteltyyn kolmeen jäähdytysmenetelmään, jotka ovat ilmajäähdytys, haihdutusjäähdytys ja vesijäähdytys.

               (4)

               Uusien tekniikoiden myötä on kehitetty uusia jäähdytysmenetelmiä, joihin olisi sovellettava samoja sääntöjä kuin asetuksen (EY) N:o 543/2008 10 artiklassa määriteltyihin jäähdytysmenetelmiin. Sen vuoksi on tarpeen määrittää raja-arvot, joita sovelletaan käytettäessä uusia jäähdytysmenetelmiä.

               (5)

               Koska näillä kananpoikien ruhojen uusilla menetelmillä pyritään parantamaan siipikarjanlihan yleistä laatua, näiden uusien jäähdytysmenetelmien raja-arvot eivät saisi olla suurempia kuin ilmajäähdytysmenetelmälle vahvistetut alhaisimmat raja-arvot.

               (6)

               Komission asetuksen (EY) N:o 543/2008 liitteessä XI on luettelo kansallisista vertailulaboratorioista. Maltan toimivaltaiset viranomaiset ovat ilmoittaneet komissiolle uuden kansallisen vertailulaboratorion nimeämisestä.

               (7)

               Sen vuoksi asetusta (EY) N:o 543/2008 olisi muutettava.

               (8)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 543/2008 liitteet VI–IX ja XI tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä joulukuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EUVL L 157, 17.6.2008, s. 46.

      LIITE
      Muutetaan asetuksen (EY) N:o 543/2008 liitteet VI–IX ja XI seuraavasti:

                  1)

                  Korvataan liitteessä VI oleva 7 kohta seuraavasti:
                  ”7.   Tuloksen arviointi

                  Jos sulatuksesta syntyvä keskimääräinen vesimäärä on 20 ruhon suuruisen näytteen osalta jäljempänä vahvistettuja prosenttiosuuksia suurempi, käsittelyn aikana imeytyneen veden määrän katsotaan ylittävän sallitun raja-arvon.
                  Nämä osuudet ovat

                              ilmajäähdytyksessä: 1,5 prosenttia,

                              haihdutusjäähdytyksessä: 3,3 prosenttia,

                              vesijäähdytyksessä: 5,1 prosenttia,

                              muissa jäähdytysmenetelmissä tai kahden tai useamman 10 artiklassa määritellyn menetelmän yhdistelmissä: 1,5 prosenttia.”

                  2)

                  Korvataan liitteessä VII oleva 6 kohta seuraavasti:
                  ”6.   Tulosten laskeminen

                              6.1

                                          a)

                                          Kunkin ruhon sisältämän veden paino (W) grammoina ilmaistuna saadaan kaavalla aP1/100 ja valkuaisen paino (RP) grammoina ilmaistuna kaavalla bP1/100. Määritetään seitsemän tutkitun ruhon veden painot (W7) ja valkuaisen painot (RP7) yhteensä.

                                          b)

                                          Koostenäytteen analyysissä määritetään kahden tutkitun näytteen keskimääräinen vesipitoisuus (a %) ja keskimääräinen valkuaispitoisuus (b %). Seitsemän ruhon veden paino (W7) grammoina ilmaistuna saadaan kaavalla aP7/100 ja valkuaisen paino (RP7) grammoina ilmaistuna kaavalla bP7/100.

                              6.2

                              Määritetään keskimääräinen veden paino (WA) ja keskimääräinen valkuaisen paino (RPA) jakamalla W7 ja RP7 seitsemällä.

                              6.3

                              Tämän menetelmän avulla määritetty fysiologisen veden teoreettinen pitoisuus grammoina ilmaistuna voidaan laskea seuraavaa kaavaa soveltaen:
                              kananpojille: .

                              6.4

                                          a)

                                          Ilmajäähdytys
                                          Jos valmistuksen yhteydessä imeytyneen veden väistämätön tekninen vähimmäismäärä on 2 prosenttia (1), kokonaisvesipitoisuuden sallittu yläraja (WG) grammoina ilmaistuna ja tämän menetelmän avulla määritettynä (mukaan lukien luotettavuusväli), saadaan seuraavaa kaavaa soveltaen:
                                          kananpojat: .

                                          b)

                                          Haihdutusjäähdytys
                                          Jos valmistuksen yhteydessä imeytyneen veden väistämätön tekninen vähimmäismäärä on 4,5 prosenttia (1), kokonaisvesipitoisuuden sallittu yläraja (WG) grammoina ilmaistuna ja tämän menetelmän avulla määritettynä (mukaan lukien luotettavuusväli), saadaan seuraavaa kaavaa soveltaen:
                                          kananpojat: .

                                          c)

                                          Vesijäähdytys
                                          Jos valmistuksen yhteydessä imeytyneen veden väistämätön tekninen vähimmäismäärä on 7 prosenttia (1), kokonaisvesipitoisuuden sallittu yläraja (WG) grammoina ilmaistuna ja tämän menetelmän avulla määritettynä (mukaan lukien luotettavuusväli), saadaan seuraavaa kaavaa soveltaen:
                                          kananpojat: .

                                          d)

                                          Muut jäähdytysmenetelmät tai kahden tai useamman 10 artiklassa määritellyn menetelmän yhdistelmä
                                          Jos valmistuksen yhteydessä imeytyneen veden väistämätön tekninen vähimmäismäärä on 2 prosenttia (1), kokonaisvesipitoisuuden sallittu yläraja (WG) grammoina ilmaistuna ja tämän menetelmän avulla määritettynä (mukaan lukien luotettavuusväli), saadaan seuraavaa kaavaa soveltaen:
                                          kananpojat: .

                              6.5

                              Jos seitsemän ruhon vesipitoisuuden keskimääräinen arvo (WA), sellaisena kuin se on määritetty 6.2 kohdassa, ei ylitä 6.4 kohdassa säädettyjä rajoja (WG), tarkastettavaa siipikarjamäärää pidetään säännösten mukaisena.

                  3)

                  Korvataan liitteessä VIII oleva 6 kohta seuraavasti:
                  ”6.   Tulosten laskeminen

                              6.1

                                          a)

                                          Kunkin palan sisältämän veden paino (W) grammoina ilmaistuna saadaan kaavalla aP1/100 ja valkuaisen paino (RP) grammoina ilmaistuna kaavalla bP1/100.
                                          Määritetään viiden tutkitun palan veden painot (W5) ja valkuaisen painot (RP5) yhteensä.

                                          b)

                                          Koostenäytteen analyysissä määritetään kahden tutkitun näytteen keskimääräinen vesipitoisuus (a %) ja keskimääräinen valkuaispitoisuus (b %). Viiden palan sisältämän veden paino (W5) saadaan kaavalla aP5/100 ja valkuaisen paino (RP5) grammoina ilmaistuna kaavalla bP5/100.

                              6.2

                              Lasketaan keskimääräinen veden paino (WA) jakamalla W5 viidellä ja keskimääräinen valkuaisen paino (RPA) jakamalla RP5 viidellä.

                              6.3

                              Tämän menetelmän avulla määritetty keskimääräinen fysiologinen W/RP-osuus voidaan laskea seuraavaa kaavaa soveltaen:

                                          kanan rintafilee: 3,19 ± 0,12,

                                          kanan koipi-reisipalat ja koipi-reisipalojen neljännekset: 3,78 ± 0,19,

                                          kalkkunan rintafilee: 3,05 ± 0,15,

                                          kalkkunan koipi-reisipalat: 3,58 ± 0,15,

                                          kalkkunan luuton koipi-reisiliha: 3,65 ± 0,17.

                              6.4

                              Jos valmistuksen yhteydessä imeytyneen veden teknisesti väistämätön vähimmäismäärä on 2, 4 tai 6 (2) prosenttia, tuotetyypistä ja käytetystä jäähdytysmenetelmästä riippuen, tämän menetelmän avulla määritelty suurin sallittu W/RP-osuus saadaan seuraavaa kaavaa soveltaen:

                                          Ilmajäähdytys

                                          Haihdutusjäähdytys

                                          Vesijäähdytys

                                          Kanan rintafilee, ilman nahkaa

                                          3,40

                                          3,40

                                          3,40

                                          Kananrinta, nahan kanssa

                                          3,40

                                          3,50

                                          3,60

                                          Kanan reisi, koipi, koipi-reisipala, koipi-reisipala, jossa on kiinni osa selkää, takaneljännekset, nahan kanssa

                                          4,05

                                          4,15

                                          4,30

                                          Kalkkunan rintafilee, ilman nahkaa

                                          3,40

                                          3,40

                                          3,40

                                          Kalkkunanrinta, nahan kanssa

                                          3,40

                                          3,50

                                          3,60

                                          Kalkkunan reisi, koipi, koipi-reisipala, nahan kanssa

                                          3,80

                                          3,90

                                          4,05

                                          Kalkkunan luuton koipi-reisiliha, ilman nahkaa

                                          3,95

                                          3,95

                                          3,95

                                    Käytettäessä muita jäähdytysmenetelmiä tai kahden tai useamman 10 artiklassa määritellyn menetelmän yhdistelmää valmistuksen yhteydessä imeytyneen veden väistämätön tekninen vähimmäismäärä on 2 prosenttia ja suurimmat sallitut W/PR-osuudet ovat ilmajäähdytykselle edellä olevassa taulukossa vahvistetut osuudet.
                              Jos viiden palan keskimääräinen WA/RPA-osuus, sellaisena kuin se on laskettuna 6.2 kohdassa annettujen arvojen perusteella, ei ylitä 6.4 kohdassa annettua osuutta, tarkastettua siipikarjanlihan palojen määrää pidetään vaatimusten mukaisena.

                  4)

                  Lisätään liitteeseen IX 11 kohta seuraavasti:

                              ”11.

                              Jos ruhot jäähdytetään muulla jäähdytysmenetelmällä tai kahden tai useamman 10 artiklassa määritellyn jäähdytysmenetelmän yhdistelmällä, vesipitoisuuden enimmäisosuus ei saa ylittää 0 prosenttia ruhon alkuperäisestä painosta.”

                  5)

                  Korvataan liitteessä XI oleva Maltaa koskeva kohta seuraavasti:
                  ”Malta

                              MCCAA Laboratory Services Directorate

                              Standards and Metrology Institute

                              Malta Competition and ConsumerAffairs Authority

                              F22, Mosta Technopark

                              Mosta MST3000

                              Malta”

         (1)  Ruhon perusteella laskettuna, lukuun ottamatta ulkopuolelta imeytynyttä vettä.

         (2)  Palan perusteella laskettuna lukuun ottamatta ulkopuolelta imeytynyttä vettä. Kun kyseessä on filee (ilman nahkaa) ja kalkkunan luuton koipi-reisiliha, prosenttiosuus on 2 prosenttia kunkin jäähdytysmenetelmän osalta.”


title: Komission täytäntöönpanoasetus (EU) N:o 276/2012, annettu 27 päivänä maaliskuuta 2012 , täytäntöönpanoasetuksella (EU) N:o 971/2011 markkinointivuodeksi 2011/2012 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta

text:
               28.3.2012

               FI

               Euroopan unionin virallinen lehti

               L 90/19

         KOMISSION TÄYTÄNTÖÖNPANOASETUS (EU) N:o 276/2012,
   annettu 27 päivänä maaliskuuta 2012,
   täytäntöönpanoasetuksella (EU) N:o 971/2011 markkinointivuodeksi 2011/2012 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 36 artiklan 2 kohdan toisen alakohdan toisen virkkeen,
   sekä katsoo seuraavaa:

               (1)

               Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/2012 on vahvistettu komission täytäntöönpanoasetuksella (EU) N:o 971/2011 (3). Kyseisiä hintoja ja tulleja on muutettu viimeksi komission täytäntöönpanoasetuksella (EU) N:o 255/2012 (4).

               (2)

               Komissiolla tällä hetkellä käytettävissä olevien tietojen perusteella kyseisiä määriä olisi muutettava asetuksen (EY) N:o 951/2006 36 artiklan mukaisesti.

               (3)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 951/2006 36 artiklassa tarkoitettujen tuotteiden täytäntöönpanoasetuksella (EU) N:o 971/2011 markkinointivuodeksi 2011/2012 vahvistetut edustavat hinnat ja tuonnissa sovellettavat lisätullit ja esitetään ne tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä maaliskuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 254, 30.9.2011, s. 12.

      (4)  EUVL L 84, 23.3.2012, s. 28.

      LIITE

         Valkoisen sokerin, raakasokerin ja CN-koodin 1702 90 95 tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 28 päivästä maaliskuuta 2012

                  (euroa)

                  CN-koodi

                  Edustava hinta 100 nettokilogrammalta tuotetta

                  Lisätulli 100 nettokilogrammalta tuotetta

                  1701 12 10 (1)

                  43,14

                  0,00

                  1701 12 90 (1)

                  43,14

                  1,67

                  1701 13 10 (1)

                  43,14

                  0,00

                  1701 13 90 (1)

                  43,14

                  1,96

                  1701 14 10 (1)

                  43,14

                  0,00

                  1701 14 90 (1)

                  43,14

                  1,96

                  1701 91 00 (2)

                  49,59

                  2,59

                  1701 99 10 (2)

                  49,59

                  0,00

                  1701 99 90 (2)

                  49,59

                  0,00

                  1702 90 95 (3)

                  0,50

                  0,22

         (1)  Vahvistetaan asetuksen (EY) N:o 1234/2007 liitteessä IV olevassa III kohdassa määritellylle vakiolaadulle.

         (2)  Vahvistetaan asetuksen (EY) N:o 1234/2007 liitteessä IV olevassa II kohdassa määritellylle vakiolaadulle.

         (3)  Vahvistetaan yhden prosentin sakkaroosipitoisuudelle.


title: Komission täytäntöönpanoasetus (EU) 2016/1935, annettu 4 päivänä marraskuuta 2016, kalsiumdihydroksidin (sammutettu kalkki) hyväksymisestä vanhana tehoaineena käytettäväksi biosidivalmisteissa valmisteryhmissä 2 ja 3 (ETA:n kannalta merkityksellinen teksti )

text:
               5.11.2016

               FI

               Euroopan unionin virallinen lehti

               L 299/45

         KOMISSION TÄYTÄNTÖÖNPANOASETUS (EU) 2016/1935,
   annettu 4 päivänä marraskuuta 2016,
   kalsiumdihydroksidin (sammutettu kalkki) hyväksymisestä vanhana tehoaineena käytettäväksi biosidivalmisteissa valmisteryhmissä 2 ja 3
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:

               (1)

               Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luetteloon kuuluu kalsiumdihydroksidi (sammutettu kalkki).

               (2)

               Kalsiumdihydroksidi (sammutettu kalkki) on arvioitu Euroopan parlamentin ja neuvoston direktiivin 98/8/EY (3) 16 artiklan 2 kohdan mukaisesti käytettäväksi kyseisen direktiivin liitteessä V kuvatuissa valmisteryhmässä 2 (desinfiointiaineet ja levämyrkyt, joita ei ole tarkoitettu käytettäviksi suoraan ihmisillä tai eläimillä) ja valmisteryhmässä 3 (eläinten hygienia), jotka vastaavat valmisteryhmiä 2 ja 3, sellaisina kuin ne kuvataan asetuksen (EU) N:o 528/2012 liitteessä V.

               (3)

               Yhdistynyt kuningaskunta, joka oli nimetty arvioinnista vastaavaksi toimivaltaiseksi viranomaiseksi, toimitti arviointikertomukset sekä suosituksensa 19 päivänä syyskuuta 2011.

               (4)

               Biosidivalmistekomitea valmisteli 14 päivänä huhtikuuta 2016 Euroopan kemikaaliviraston lausunnot delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.

               (5)

               Kyseisten lausuntojen mukaan valmisteryhmiiin 2 ja 3 kuuluvien biosidivalmisteiden, jotka sisältävät kalsiumdihydroksidia (sammutettu kalkki), voidaan olettaa täyttävän direktiivin 98/8/EY 5 artiklassa säädetyt vaatimukset edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

               (6)

               Siksi on aiheellista hyväksyä kalsiumdihydroksidin (sammutettu kalkki) käyttö valmisteryhmiin 2 ja 3 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.

               (7)

               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

               (8)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään kalsiumdihydroksidi (sammutettu kalkki) käytettäväksi tehoaineena biosidivalmisteissa valmisteryhmissä 2 ja 3 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä marraskuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteisiin sisältyvien vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

      (3)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

      LIITE

                  Yleisnimi

                  IUPAC-nimi
                  Tunnistenumero

                  Tehoaineen vähimmäispuhtausaste (1)

                  Hyväksymispäivä

                  Hyväksymisen päättymispäivä

                  Valmisteryhmä

                  Erityisedellytykset

                  Kalsiumdihydroksidi (sammutettu kalkki)

                  IUPAC-nimi:
                  Kalsiumdihydroksidi
                  EY-numero: 215-137-3
                  CAS-numero: 1305-62-0

                  800 g/kg
                  (Arvo kertoo Ca-pitoisuuden Ca(OH)2:na ilmaistuna)

                  1. toukokuuta 2018

                  30. huhtikuuta 2028

                  2

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota teollisuus- ja ammattikäyttäjiin.

                  3

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota ammattikäyttäjiin.

         (1)  Tässä sarakkeessa ilmoitettu puhtaus on asetuksen (EU) N:o 528/2012 89 artiklan 1 kohdan mukaisesti arvioidun tehoaineen vähimmäispuhtausaste. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.


title: Komission täytäntöönpanoasetus (EU) N:o 327/2013, annettu 8 päivänä huhtikuuta 2013 , tiettyjen tavaroiden luokittelusta yhdistettyyn nimikkeistöön

text:
               11.4.2013

               FI

               Euroopan unionin virallinen lehti

               L 102/8

         KOMISSION TÄYTÄNTÖÖNPANOASETUS (EU) N:o 327/2013,
   annettu 8 päivänä huhtikuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä huhtikuuta 2013.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Tuote, joka esitetään tullille rullina (18 mm × 200 mm), vähittäismyyntimuodossa 10 rullaa sisältävissä rasioissa. Kukin rulla painaa 28 g ja sisältää seuraavat osat (painoprosenttia):

                              —

                              kuivattuja pujon (Artemisia vulgaris) lehtiä

                              95

                              —

                              muita kuivattuja yrttejä (kuten salviaa)

                              5

                        Tuotetta käytetään potilaiden hoitoon: rullat sytytetään ja niitä pidetään potilaan ihon lähellä tietyissä akupunktiopisteissä. Rullia poltetaan syvälle menevän lämmön aikaansaamiseksi.

                  1404 90 00

                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 30 ryhmän 1 lisähuomautuksen ja CN-koodien 1404 ja 1404 90 00 nimiketekstien mukaisesti.
                  Tuote koostuu erilaisista kasveista. Tästä syystä sen luokittelu nimikkeen 1211 kasveiksi ja kasvin osiksi ei tule kyseeseen (ks. myös harmonoidun järjestelmän selitykset, nimike 1211).
                  Tuotetta ei ole tarkoitettu ihmisravinnoksi. Tästä syystä sen luokittelu nimikkeeseen 2106 ei tule kyseeseen.
                  Tuote ei täytä 30 ryhmän 1 lisähuomautuksen vaatimuksia. Tästä syystä sen luokittelu nimikkeen 3004 yrttilääkevalmisteeksi tai homeopaattiseksi lääkevalmisteeksi ei tule kyseeseen.
                  Tuotetta ei käytetä hajuste-, kosmeettisena tai toalettivalmisteena. Tästä syystä sen luokittelu nimikkeeseen 3307 ei tule kyseeseen.
                  Sen vuoksi tuote on luokiteltava CN-koodiin 1404 90 00 muualle kuulumattomaksi kasvituotteeksi.


title: Komission täytäntöönpanoasetus (EU) 2016/1369, annettu 11 päivänä elokuuta 2016, lopullisen polkumyyntitullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa annetun täytäntöönpanoasetuksen (EU) 2016/388 muuttamisesta

text:
                  12.8.2016

                  FI

                  Euroopan unionin virallinen lehti

                  L 217/4

            KOMISSION TÄYTÄNTÖÖNPANOASETUS (EU) 2016/1369,
      annettu 11 päivänä elokuuta 2016,
      lopullisen polkumyyntitullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa annetun täytäntöönpanoasetuksen (EU) 2016/388 muuttamisesta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’polkumyynnin vastainen perusasetus’, ja erityisesti sen 9 artiklan 4 kohdan,
      sekä katsoo seuraavaa:

                  (1)

                  Euroopan komissio, jäljempänä ’komissio’, pani vireille 20 päivänä joulukuuta 2014 tutkimuksen Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnista unioniin. Komissio pani vireille 11 päivänä maaliskuuta 2015 tukien vastaisen tutkimuksen Intiasta peräisin olevan saman tuotteen tuonnista unioniin.

                  (2)

                  Komissio hyväksyi 18 päivänä syyskuuta 2015 täytäntöönpanoasetuksen (EU) 2015/1559 (2), jäljempänä ’väliaikaista polkumyyntitullia koskeva asetus’. Komissio ei määrännyt väliaikaista tasoitustullia Intiasta peräisin olevien pallografiittiraudasta valmistettujen putkien tuontiin.

                  (3)

                  Komissio hyväksyi 17 päivänä maaliskuuta 2016 täytäntöönpanoasetuksen (EU) 2016/388 (3), jäljempänä ’lopullista polkumyyntitullia koskeva asetus’, ja täytäntöönpanoasetuksen (EU) 2016/387 (4), jäljempänä ’lopullista tasoitustullia koskeva asetus’.

                  (4)

                  Polkumyynnin vastaisen perusasetuksen ja Euroopan parlamentin ja neuvoston asetuksen (EU) 2016/1037 (5), jäljempänä ’tukien vastainen perusasetus’, mukaisesti vientitukia ja polkumyyntimarginaaleja ei voida kumuloida, sillä vientituet aiheuttavat polkumyyntiä. Vientituet laskevat vientihintoja ja kasvattavat polkumyyntimarginaaleja. Tämän vuoksi komissio otti huomioon sen, että tutkituista tukiohjelmista kolme koski vientitukia. Komissio vähensi polkumyyntitutkimuksen lopullisesta polkumyyntitullista vientitukimäärät, jotka oli havaittu rinnakkaisessa tukien vastaisessa tutkimuksessa (6).

                  (5)

                  Lopullista polkumyyntitullia koskevassa asetuksessa (7) Electrosteel Castings Ltd:n, jäljempänä ’ECL’, lopulliseksi polkumyyntitulliksi vahvistettiin 0 prosenttia ja Jindal Saw Ltd:n, jäljempänä ’Jindal’, ja kaikkien muiden yritysten polkumyyntitulliksi 14,1 prosenttia. Mainitussa asetuksessa (8) ECL:n polkumyyntimarginaali oli 4,1 prosenttia ja Jindalin ja kaikkien muiden yritysten 19,0 prosenttia. Vahvistettu lopullinen polkumyyntitulli oli näiden kahden yrityksen osalta siis pienempi kuin todettu lopullinen polkumyyntimarginaali.

                  (6)

                  Lopullista polkumyyntitullia koskevan asetuksen 2 artiklassa säädetään, että polkumyyntitullin ja tasoitustullin yhdistetyn määrän ylittävät vakuutena olevat määrät vapautetaan. Useat kansalliset viranomaiset ovat kuitenkin ilmoittaneet komissiolle, että tämä säännös nykyisessä muotoilussaan aiheuttaa sekaannusta asian erityisolosuhteissa tapahtuvan täytäntöönpanon osalta.

                  (7)

                  Tämän vuoksi lopullista polkumyyntitullia koskevan asetuksen 2 artiklaa olisi muutettava, jotta olisi selvää, että ainoastaan polkumyyntimarginaalin ylittävät määrät olisi vapautettava, sillä väliaikaista tasoitustullia ei ollut otettu käyttöön.

                  (8)

                  Jos lopullista tasoitustullia koskevan asetuksen 2 artiklan nojalla lopullisesti kannettujen väliaikaisten tullien määrä ylittää tämän asetuksen nojalla kannettavan tullin määrän, kyseinen määrä olisi palautettava tai peruutettava.

                  (9)

                  Lopullisista polkumyyntitullia ja lopullista tasoitustullia koskevissa asetuksissa (9) komissio sulki tarkasteltavana olevan tuotteen ulkopuolelle pallografiittirautaputket, joissa ei ole sisä- ja ulkopinnoitetta, jäljempänä ’pinnoittamattomat putket’. Komissio pitää aiheellisena seurata pinnoittamattomien putkien tuontia unioniin. Tämän vuoksi vahvistetaan erilliset Taric-koodit pinnoittamattomille putkille.

                  (10)

                  Tämä muutos on ilmoitettu asianomaisille osapuolille, ja niille annettiin mahdollisuus esittää huomautuksia. Muutosta vastustavia huomautuksia ei saatu.

                  (11)

                  Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Muutetaan komission täytäntöönpanoasetus (EU) 2016/388 seuraavasti:

                  1)

                  Korvataan 2 artikla seuraavasti:
                  ”2 artikla
                  Kannetaan lopullisesti täytäntöönpanoasetuksella (EU) 2015/1559 käyttöön otetun väliaikaisen polkumyyntitullin vakuutena olevat määrät seuraavina, todettuja lopullisia polkumyyntimarginaaleja vastaavina osuuksina:

                              Yritys

                              Electrosteel Castings Ltd

                              4,1 %

                              Jindal Saw Limited

                              19 %

                              Kaikki muut yritykset

                              19 %”

                  2)

                  Lisätään 1 a ja 1 b artikla seuraavasti:
                  ”1 a artikla
                  Pallografiittirautaputket, joissa ei ole sisä- ja ulkopinnoitetta, jäljempänä ’pinnoittamattomat putket’, kuuluvat Taric-koodeihin 7303001020 ja 7303009020.
                  1 b artikla
                  Palautetaan tai peruutetaan 2 artiklan nojalla maksetut tai kirjatut tullit siltä osin kuin ne ylittävät 1 artiklan mukaisesti vahvistetut tullit.
                  Palauttamista tai peruuttamista on pyydettävä kansallisilta tulliviranomaisilta voimassa olevan tullilainsäädännön mukaisesti neuvoston asetuksen (ETY) N:o 2913/92 (*) 236 artiklan ja Euroopan parlamentin ja neuvoston asetuksen (EU) 952/2013 (**) 121 artiklassa vahvistetussa määräajassa.

                     (*)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1)."

                     (**)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).”"

            2 artikla
      Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
      Sitä sovelletaan takautuvasti 19 päivästä maaliskuuta 2016, lukuun ottamatta Taric-koodien 7303001020 ja 7303009020 perustamista.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 11 päivänä elokuuta 2016.

               Komission puolesta

               Puheenjohtaja

            Jean-Claude JUNCKER

         (1)  EUVL L 176, 30.6.2016, s. 21.

         (2)  Komission täytäntöönpanoasetus (EU) 2015/1559, annettu 18 päivänä syyskuuta 2015, väliaikaisen polkumyyntitullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa (EUVL L 244, 19.9.2015, s. 25).

         (3)  Komission täytäntöönpanoasetus (EU) 2016/388, annettu 17 päivänä maaliskuuta 2016, lopullisen polkumyyntitullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa (EUVL L 73, 18.3.2016, s. 53).

         (4)  Komission täytäntöönpanoasetus (EU) 2016/387, annettu 17 päivänä maaliskuuta 2016, lopullisen tasoitustullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa (EUVL L 73, 18.3.2016, s. 1).

         (5)  Euroopan parlamentin ja neuvoston asetus (EU) 2016/1037, annettu 8 päivänä kesäkuuta 2016, muista kuin Euroopan unionin jäsenvaltioista tapahtuvalta tuetulta tuonnilta suojautumisesta (EUVL L 176, 30.6.2016, s. 55).

         (6)  Ks. lopullista polkumyyntitullia koskevan asetuksen johdanto-osan 160 kappale.

         (7)  Ks. lopullista polkumyyntitullia koskevan asetuksen 1 artiklan 2 kohta.

         (8)  Ks. lopullista polkumyyntitullia koskevan asetuksen johdanto-osan 160 kappale.

         (9)  Ks. lopullista polkumyyntitullia koskevan asetuksen 1 artikla ja johdanto-osan 13–18 kappale sekä lopullista tasoitustullia koskevan asetuksen johdanto-osan 24–29 kappale.


title: Komission täytäntöönpanoasetus (EU) N:o 256/2011, annettu 15 päivänä maaliskuuta 2011 , vilja-alalla 16 päivästä maaliskuuta 2011 alkaen kannettavien tuontitullien vahvistamisesta

text:
               16.3.2011

               FI

               Euroopan unionin virallinen lehti

               L 69/17

         KOMISSION TÄYTÄNTÖÖNPANOASETUS (EU) N:o 256/2011,
   annettu 15 päivänä maaliskuuta 2011,
   vilja-alalla 16 päivästä maaliskuuta 2011 alkaen kannettavien tuontitullien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) (yhteisiä markkinajärjestelyjä koskeva asetus),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta 20 päivänä heinäkuuta 2010 annetun komission asetuksen (EU) N:o 642/2010 (2) ja erityisesti sen 2 artiklan 1 kohdan,
   sekä katsoo seuraavaa:

               (1)

               Asetuksen (EY) N:o 1234/2007 136 artiklan 1 kohdassa säädetään, että CN-koodeihin 1001 10 00, 1001 90 91, ex 1001 90 99 (korkealaatuinen tavallinen vehnä), 1002, ex 1005 (hybridisiemeniä lukuun ottamatta) ja ex 1007 (kylvämiseen tarkoitettua hybridiä lukuun ottamatta) kuuluvien tuotteiden tuontitulli on sama kuin näiden tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

               (2)

               Asetuksen (EY) N:o 1234/2007 136 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten kyseisille tuotteille vahvistetaan säännöllisesti edustavat cif-tuontihinnat.

               (3)

               Asetuksen (EU) N:o 642/2010 2 artiklan 2 kohdan mukaan CN-koodeihin 1001 10 00, 1001 90 91, ex 1001 90 99, (korkealaatuinen tavallinen vehnä), 1002 00, 1005 10 90, 1005 90 00 ja 1007 00 90 kuuluvien tuotteiden tuontitullin laskemisessa käytetään mainitun asetuksen 5 artiklan mukaisesti määriteltyä päivittäistä edustavaa cif-tuontihintaa.

               (4)

               Tuontitullit olisi vahvistettava 16 päivästä maaliskuuta 2011 alkavalle ajanjaksolle, ja niitä olisi sovellettava kunnes uusi vahvistus tulee voimaan,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1234/2007 136 artiklan 1 kohdassa tarkoitetut vilja-alan tuontitullit vahvistetaan tämän asetuksen liitteessä I liitteessä II lueteltujen tekijöiden perusteella 16 päivästä maaliskuuta 2011.
   2 artikla
   Tämä asetus tulee voimaan 16 päivänä maaliskuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä maaliskuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 187, 21.7.2010, s. 5.

      LIITE I

         Asetuksen (EY) N:o 1234/2007 136 artiklan 1 kohdassa tarkoitettuihin tuotteisiin 16 päivästä maaliskuuta 2011 alkaen sovellettavat tuontitullit

                  CN-koodi

                  Tavaran kuvaus

                  Tuontitulli (1)

                  (EUR/t)

                  1001 10 00

                  Durum VEHNÄ, korkealaatuinen

                  0,00

                  keskilaatuinen

                  0,00

                  heikkolaatuinen

                  0,00

                  1001 90 91

                  Tavallinen VEHNÄ, siemenvilja

                  0,00

                  ex 1001 90 99

                  Tavallinen VEHNÄ, korkealaatuinen, muu kuin siemenvilja

                  0,00

                  1002 00 00

                  RUIS

                  0,00

                  1005 10 90

                  MAISSI, siemenvilja, muu kuin hybridi

                  0,00

                  1005 90 00

                  MAISSI, muu kuin siemenvilja (2)

                  0,00

                  1007 00 90

                  DURRA, muu kuin kylvämiseen tarkoitettu hybridi

                  0,00

         (1)  Atlantin valtameren tai Suezin kanavan kautta unioniin saapuvan tavaran tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                  —

                  3 EUR/t, jos purkamissatama sijaitsee Välimerellä tai Mustallamerellä,

                  —

                  2 EUR/t, jos purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla.

         (2)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklan vahvistetut edellytykset täyttyvät.

      LIITE II

         Liitteessä I vahvistettujen tullien laskemista koskevat tekijät

      1.3.2011-14.3.2011

                  1.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              (EUR/t)

                              Tavallinen vehnä (1)

                              Maissi

                              Durumvehnä, korkealaatuinen

                              Durumvehnä, keskilaatuinen (2)

                              Durumvehnä, heikkolaatuinen (3)

                              Ohra

                              Pörssi

                              Minnéapolis

                              Chicago

                              —

                              —

                              —

                              —

                              Noteeraus

                              256,33

                              200,16

                              —

                              —

                              —

                              —

                              FOB-hinta USA

                              —

                              —

                              304,48

                              294,48

                              274,48

                              173,42

                              Palkkio Meksikonlahdella

                              102,15

                              14,27

                              —

                              —

                              —

                              —

                              Palkkio Suurilla järvillä

                              —

                              —

                              —

                              —

                              —

                              —

                  2.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              Rahtikustannukset: Meksikonlahti–Rotterdam

                              18,59 EUR/t

                              Rahtikustannukset: Suuret järvet–Rotterdam:

                              — EUR/t

         (1)  Sisältää palkkion 14 EUR/t (asetuksen (EU) N:o 642/2010 5 artiklan 3 kohta).

         (2)  Alennus 10 EUR/t (asetuksen (EU) N:o 642/2010 5 artiklan 3 kohta).

         (3)  Alennus 30 EUR/t (asetuksen (EU) N:o 642/2010 5 artiklan 3 kohta).